Oust naturreservat

Oust naturreservat ligger på Ostøya i indre Oslofjord, i Bærum kommune. Berggrunnen består i hovedsak av sedimentære kalk- og skiferbergarter fra kambrosilurperioden, gjennombrutt av ganger med permiske eruptive bergarter.

Reservatet utgjøres av flere delområder; Det største er det siste gjenværende større område med skog som er knyttet til de lavtliggende, kalkrike og sommervarme kambrosilurområdene i indre Oslofjord. Det er registrert ca. 460 forskjellige planter her, flere av disse har en meget begrenset utbredelse i Norge.

I reservatet er det påvist en rekke sjeldne, sårbare og truede arter, så som heroringvinge. Faunaen i delområdet Ringerikshaugene antas å være unik i nasjonal sammenheng.

 Referanser 

Kategori:Naturreservater i Bærum
Kategori:Verneområder opprettet i 2002